
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 9113-…/2014.
Előterjesztést készítette: Kiss Imre hatósági irodavezető
Előterjesztés elkészítésének időpontja: 2014. november 19.
Előterjesztést véleményezi: PVB
Döntés módja: nyílt szavazás, minősített szótöbbség 
Mellékletek: rendelettervezet (ET-hez csatolva)
E L Ő T E R J E S Z T É S

Sülysáp Város Önkormányzata Képviselő-testületének
2014. november 27-én tartandó munkaterv szerinti ülésére

15. napirendhez

Tárgy: Rendeletalkotás a helyi termelői piac működéséről és üzemeltetéséről 
Tisztelt Képviselő-testület!
Önkormányzatunk egy régóta fennálló lakossági, illetve termelői igényt törekedett kielégíteni egy rendezett, jogszabályoknak megfelelő helyi termelői piac kialakításával, amikor pályázatot nyújtottunk be ennek kialakítására. A termelői piac a településünkön, illetve a környező településeken, részben tanyán élő termelők által előállított termékek számára teremt értékesítési lehetőséget. Ez az igény már eddig is kialakította az árusítás bizonyos formáit a településünkön.
A piac a kereskedelemről szóló 2005. évi CLXIX. törvényben meghatározott értékesítési forma, értékesítési hely, melynek kialakítását és működését a vásárok és piacok működését a vásárokról, a piacokról és a bevásárlóközpontokról szóló 55/2009. (III.13.) Korm. rendelet szabályozza, azonban a helyi viszonyokat önkormányzati rendeletben kell megállapítani.
A most előterjesztett rendeletben – a díjak kivételével - a jelenlegi működés került leképezésre.

Az árusok jelenleg egy igénylőlappal kell, hogy jelentkezzenek a piacra, a tevékenységük paramétereinek pontos megadásával. Ezzel együtt a Polgármesteri Hivatal ellenőrzi azt is, hogy az adott termelő, értékesítő rendelkezik-e a megfelelő engedélyekkel. Az árusok termékkörüknek, és helyigényüknek megfelelően kerülnek elhelyezésre, melynek során a frekventáltabb helyek kiosztásánál előnyt élveznek a sülysápiak. 

A díjakat illetően többen jelezték, hogy vállalnák, és az önkormányzat szempontjából is kedvezőbb lenne, ha lehetőség lenne előre fizetésre, javaslatom szerint a következő módon:

· éves díjfizetés esetén: 
280 Ft/fm

· féléves díjfizetés estén: 
300 Ft/fm

· negyedéves díjfizetés esetén: 
320 Ft/fm

· havi díjfizetés esetén: 
340 Ft/fm

· alkalmi díjfizetés esetén: 
400 Ft/fm

A termelői piac üzemeltetése (piacfelügyelet, takarítás stb.) a másik problémás terület. Az utóbbi két évben a Polgármesteri Hivatal közterület-felügyelője látta el a napidíjak beszedését, a takarítást pedig a TÁVÜSZ Kft. végzi. Sajnos a tapasztalatok alapján – és talán könnyen belátható módon – egy személy nem elegendő a piac rendjének fenntartására, ráadásul véleményem szerint szükséges, hogy kifejezetten erre a munkára alkalmazott és alkalmas emberek lássák el a feladatot.

Mindezek alapján javaslom, hogy az önkormányzat létesítsen két négyórás, részmunkaidős álláshelyet piacfelügyelői státuszra. A továbbiakban az ő feladatuk lenne a piac utáni takarítás is, ami a bérük egy részét be is hozza, hiszen jelenleg a vasárnapi piacnapokon ezt külön díjazásért végzik a TÁVÜSZ Kft. dolgozói.  
Mindezek alapján az alábbi határozati javaslatot és a mellékelt rendelettervezetet terjesztem elő szíves megtárgyalásra és elfogadásra.
…/2014. (XI. 27.) ÖKT határozati javaslat

Sülysáp Város Önkormányzatának Képviselő-testülete
1./ engedélyezi 2 fő részmunkaidős (4 órás) piacfelügyelői állás létesítését Sülysáp Város Önkormányzatánál,
2./ felkéri a polgármestert a szükséges intézkedések megtételére.
Határidő: azonnal
Felelős: polgármester

Sülysáp, 2014. november 19.

Horinka László s.k.


polgármester

MELLÉKLET

Sülysáp Város Önkormányzata Képviselő-testületének
.../2014. (...) önkormányzati rendelete
a helyi termelői piac működéséről és üzemeltetéséről
Sülysáp Város Önkormányzatának Képviselő-testülete az Alaptörvény 32. cikk (2) bekezdésében rögzített eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13. § (1) 14. pontjában meghatározott feladatkörében eljárva, a vásárokról, a piacokról és a bevásárlóközpontokról szóló 55/2009. (III. 13.) Korm. rendeletben foglaltak alapján a helyi termelői piac működéséről és üzemeltetéséről a következőket rendeli el:

1. Általános rendelkezések
1. §
(1) A rendelet hatálya kiterjed a Sülysáp 3988 helyrajzi számú (Szent István tér – Pesti út sarok) ingatlanon található helyi termelői piac (a továbbiakban: piac) fenntartására, működtetésére és használatának rendjére.
(2) A rendelet személyi hatálya a piac üzemeltetőjére, fenntartójára, a piacon kereskedelmi és értékesítési tevékenységet folyatókra és a piac területén tartózkodó magánszemélyekre, vásárlókra terjed ki.
(3) Nem terjed ki a rendelet hatálya az egyedi közterület-használati engedély alapján, piacnapokon kívül folytatott árusításra.
(4) A rendelet hatálya alá tartozó piaci területeken folytatott kereskedelmi és szolgáltatási tevékenységeknek meg kell felelnie a jogszabályban előírt kereskedelmi, építésügyi, közegészségügyi, élelmiszerlánc-biztonsági, élelmiszerhigiéniai, állategészségügyi, növény-egészségügyi, környezetvédelmi, munkavédelmi és tűzvédelmi követelményeknek.

2. A piac fenntartása, üzemeltetése
2. §
(1) Sülysáp Város Önkormányzatának Képviselő-testülete termelői termékekkel történő jobb ellátása érdekében e rendeletnek megfelelően helyi termelői piacot (továbbiakban: piac), valamint WC blokkot tart fenn. 
(2) Sülysáp Város Önkormányzata a piac üzemeltetésével a Polgármesteri Hivatalt bízza meg. A Polgármesteri Hivatal ellátja a piac üzemeltetését: területének tisztántartását, rendjének biztosítását, a helypénzek, a helyfoglalási díjak beszedését.
(3)  A piac nyitva tartásáról, működési rendjéről, a piaci díjtételekről, a piaci árusítás szabályairól az üzemeltető jól látható helyen, hirdetményben tájékoztatja az árusokat.
(4) Az üzemeltető piacfelügyelő útján gondoskodik különösen:
a) a piac területén lévő közös helyiségek tisztántartásáról,
b) a megfelelő hulladéktárló elhelyezéséről, szükség szerinti fertőtlenítéséről,
c) a piac megnyitásáról, az odaérkező árusok elhelyezéséről,
d) a piac rendjének fenntartásáról, a kapcsolódó jogszabályi rendelkezések folyamatos betartásának ellenőrzéséről, 
e) a helypénz befizetések ellenőrzéséről, beszedéséről és elszámolásáról.
(5) A hulladékgyűjtők ürítését – legkésőbb a piacnapot követő napon – a TÁVÜSZ Kft. végzi.
(6) Az üzemeltető a piaccal kapcsolatos egyes üzemeltetési feladatokat vállalkozásba adhatja.

3. A piac működésének rendje és az árusítás feltételei
3. §
(1) A piac helye: Sülysáp belterület 3988 helyrajzi számú ingatlan (Szent István tér – Pesti út sarok), a piac nyitva tartási ideje: szerdai és vasárnapi napokon 6.00-13.00.

(2) A piac elsősorban termelői piac, a szabad helyek függvényében lehetőség van egyéb kereskedelmi tevékenység folytatására, valamint iparcikk és ruházati termékek árusítására is. A piacon elsősorban az alábbi termékek hozhatók forgalomba:

a) a saját gazdaságában előállított növényi eredetű alaptermékek (zöldség, gyümölcs, virág);
b) a saját gazdaságában előállított mezőgazdasági termékből származó, nem hőkezelt, savanyított termék és egyéb feldolgozott növényi eredetű termék;
c) méz (lépes méz);

d) saját tenyésztésű, nevelésű állatból származó tej, tejtermék, tojás;

e) darabolás nélkül vágott és belezett baromfi (tyúk, vízi szárnyas, pulyka) és nyúlfélék;
f) sertéshúsból előállított füstölt hús, étkezési zsír az élelmiszerek előállítására és forgalmazására vonatkozó külön jogszabály szerint;
g) kistermelő által a vonatkozó jogszabályi előírások szerint a gazdaságában nevelt, tulajdonában lévő sertés, juh, kecske és szarvasmarha saját gazdaságában történt feldolgozása útján előállított húskészítmények;
h) vadon betakarított, összegyűjtött termékek, illetve termesztett gomba.
(3) A piacon mind az árusok, mind pedig a vásárlók kötelesek a közegészségügyi rendelkezéseknek megfelelően tisztán tartani, mindennemű szemetet, hulladékot összegyűjteni és azt a kijelölt hulladékgyűjtőkbe elhelyezni.

4. §
(1) A piacon árusítást kezdeni az 1. melléklet szerinti igénylőlapnak a Polgármesteri Hivatalhoz történő benyújtását, a helykiosztást és a helypénz megfizetését követően lehet. A helykiosztásnál előnyt élveznek a sülysápi illetőségű termelők.
(2) A helypénz összege a vásárlói útvonalak mentén elfoglalt árusítási hossz alapján kerül megállapításra a 2. mellékletben foglalt egységárak alapján. A díjfizetés sávosan változik az előrefizetés vállalt időtávjának hosszától függően. A helypénzt az önkormányzat házipénztárába, csekken, átutalással vagy a helyszínen kell megfizetni kiállított díjbekérő vagy számla alapján.

(3) Az előre megfizetett helypénzből utólagosan nem vonhatók le azok a napok, amelyeken az árus nem jelent meg. Jóváírásra kizárólag a teljes piacot érintő vis maior helyzet esetében van lehetőség, a polgármester döntése alapján.
(4) Alkalmi díjfizetés esetén, amennyiben az árus 2 hétig nem jelenik meg árusítás céljából, a részére biztosított árusítási helyet az üzemeltető másnak kiadhatja.

(5) Az árusításra kijelölt helyet piacnapokon legkésőbb 7.00-ig el kell foglalni, ellenkező esetben a piacfelügyelő a helyet másnak kiadhatja.
(6) A piac nyitva tartási idején túl annak használatára Sülysáp Nagyközség Önkormányzata Képviselő-testületének a közterületek használatának rendjéről és feltételeiről szóló önkormányzati rendelet szabályait kell alkalmazni.

5. §
(1) Az e rendeletben a piac rendjét illetően rögzített előírások a közösségi együttélés alapvető szabályait képezik, így azok megszegése szabályszegésnek minősül, mely – magasabb szintű jogszabály eltérő rendelkezésének hiányában – a közösségi együttélés alapvető szabályairól és megszegésük jogkövetkezményeiről szóló önkormányzati rendeletben foglaltak szerint eljárás keretében százötvenezer forintig terjedhető közigazgatási bírsággal sújtható.

(2) A rendeletben nem szabályozott kérdések és szankciók tekintetében a kereskedelemről szóló törvény, valamint a vonatkozó egyéb jogszabályok az irányadók.

4. Záró rendelkezések
6. §
(1)  E rendelet 2014. december 1-jén lép hatályba, de a díjakra vonatkozó előírásait csak 2015. január 1-jétől kell alkalmazni.
(2) E rendelet az Európai Parlament és a Tanács belső piaci szolgáltatásokról szóló 2006/123/EK irányelvében megfogalmazottakkal összhangban készült.
Sülysáp, 2014. november 27.


Horinka László
Tóth Krisztina


 polgármester
jegyző

1. melléklet a …./2014. (……..) önkormányzati rendelethez
IGÉNYLŐLAP

a sülysápi piactér területén történő árusításhoz

Cég/magánszemély neve:


Cég esetén képviselő neve:


Adószám:


Székhely:


Levelezési cím (ha eltér):


Telefonszám:


E-mailcím (ha van):


Árusított termékkör:


Jegyzői vagy őstermelői engedély száma:


(Az engedély másolatát az adatlaphoz mellékelni kell!)

Igényelt árusítóhely adatai:

Évente a következő hónapokban árusítok:


( január 
( április 
( július
( október


( február 
( május
( augusztus
( november


( március 
( június
( szeptember
( december

A következő napokon kívánok árusítani:


( csak szerdán 
( csak vasárnap
( mindkét napon

Árusító hely igényelt hossza: 

……...……….……..m

Saját asztalom, sátram stb. van az árusításhoz:


( igen 
( nem


Gépjárművel kívánok beállni az árusítóhelyhez:


( igen 
( nem


Áramot igénybe kívánok venni az árusításhoz:


( igen 
( nem


Előrefizetést vállalok:


( negyedévre
( félévre
( egy évre
( nem vállalok

Egyéb megjegyzés:


Kelt:………………………………………


………………………………………


cégszerű aláírás

Az igénylőlapot a Polgármesteri Hivatalba kell eljuttatni (2241 Sülysáp, Szent István tér 1.) Az igénylőlapot teljeskörűen és olvashatóan kitöltve, melléklettel ellátva tudjuk csak elfogadni!
2. melléklet a …./2014. (……..) önkormányzati rendelethez
A piacon történő árusítás díjai (helypénz) 2015. január 1-jétől:

1. éves díjfizetés esetén: 
280 Ft/fm

2. féléves díjfizetés estén: 
300 Ft/fm

3. negyedéves díjfizetés esetén: 
320 Ft/fm

4. havi díjfizetés esetén: 
340 Ft/fm

5. alkalmi díjfizetés esetén: 
400 Ft/fm

2.melléklet a …./2014. (……..) önkormányzati rendelethez
IGÉNYLŐLAP

a sülysápi piactér területén történő árusításhoz

Cég/magánszemély neve:


Cég esetén képviselő neve:


Adószám:


Székhely:


Levelezési cím (ha eltér):


Telefonszám:


E-mailcím (ha van):


Árusított termékkör:


Jegyzői vagy őstermelői engedély száma:


(Az engedély másolatát az adatlaphoz mellékelni kell!)

Igényelt árusítóhely adatai:

Évente a következő hónapokban árusítok:


( január 
( április 
( július
( október


( február 
( május
( augusztus
( november


( március 
( június
( szeptember
( december

A következő napokon kívánok árusítani: 

( csak szerdán 
( csak vasárnap        ( mindkét napon

Árusító hely igényelt hossza: ……….…...……m + 0,5 m közlekedő terület (kötelezően                         hozzászámítandó) = ……...…………..m

Saját asztalom, sátram stb. van az árusításhoz: 
( igen 
( nem


Gépjárművel kívánok beállni az árusítóhelyhez:       ( igen            ( nem


Áramot igénybe kívánok venni az árusításhoz: 
( igen 
( nem


Előrefizetést vállalok: ( negyedévre 
( félévre
( egy évre
( nem vállalok

Egyéb megjegyzés:


Sülysáp, ……….év……hó…..nap


………………………………………


cégszerű aláírás

� Ez a jelenlegi díjtétel.





